b'\n_START_ARTICLE_\nJyrki Tenni\n_START_PARAGRAPH_\nJyrki Tenni on suomalainen s\xc3\xa4est\xc3\xa4j\xc3\xa4, pianisti ja oppikirjailija, joka on erikoistunut vapaaseen s\xc3\xa4estykseen. H\xc3\xa4n on kirjoittanut s\xc3\xa4estyksest\xc3\xa4 oppikirjan nimelt\xc3\xa4 Vapaan s\xc3\xa4estyksen k\xc3\xa4sikirja, joka pohjautuu v. 2004 ilmestyneeseen Vapaa s\xc3\xa4estys ja improvisointi -kirjaan. Kirja ilmestyi v. 2013 ensin saksaksi nimell\xc3\xa4 Liedbegleitung und Klavierimprovisation ja v. 2017 englanniksi nimell\xc3\xa4 Keyboard Accompaniment and Improvisation - a Handbook of Practical Piano Skills. Kirjoja on yhteens\xc3\xa4 myyty oli 18.000 kpl ja ne ovat saaneet huomattavia kiitoksia maailmalla.   Yhteisty\xc3\xb6kumppanina toimi professori Ralph Abelein Frankfurtin Hochschule f\xc3\xbcr Musik und Kunstista. K\xc3\xa4\xc3\xa4nn\xc3\xb6kset julkaisi Helbling-kustantamo. _NEWLINE_Lis\xc3\xa4ksi Tenni laatii Otavalle/F-kustannukselle Pianohitit -Komppaa itse -sarjaa, jossa kappaleisiin on liitetty tyylinmukaiset s\xc3\xa4estysehdotukset. Kirjoissa on my\xc3\xb6s esimerkkej\xc3\xa4 melodian yhdist\xc3\xa4misest\xc3\xa4 s\xc3\xa4estykseen uudella tekniikalla (Ekat Pianohitit) helposti ja pianistin k\xc3\xa4teen sopivasti._NEWLINE_Tenni esiintyi jo kahdeksanvuotiaana s\xc3\xa4est\xc3\xa4en koulun joulujuhlassa ja siit\xc3\xa4 alkaen toimi s\xc3\xa4est\xc3\xa4j\xc3\xa4n\xc3\xa4 l\xc3\xa4hes kaikissa koulun juhlissa sek\xc3\xa4 musiikintunneilla. My\xc3\xb6hemmin h\xc3\xa4n on toiminut muusikkona erilaisissa yhtyeiss\xc3\xa4 (mm. Tuomisalonkiorkesteri, Juuso Salowaara Sextet, Makea El\xc3\xa4m\xc3\xa4, Sweet Life) sek\xc3\xa4 teatterissa (esimerkiksi Pieni Suomi ja Kouvolan teatteri) ja opettanut eri oppilaitoksissa musiikkiopistoista yliopistoon. Jyrki Tennin s\xc3\xa4est\xc3\xa4m\xc3\xa4t artistit k\xc3\xa4sitt\xc3\xa4v\xc3\xa4t laajan tyylikirjon suomalaisia n\xc3\xa4yttelij\xc3\xb6it\xc3\xa4 ja laulajia: mm. Remu, Maria Ylip\xc3\xa4\xc3\xa4, Petri Laaksonen, Markku Arokanto, Tanja Varha, Leena Rapola ym. 1990-luvulla Tenni kiinnostui opettamisesta ja toimi hetken aikaa musiikkiopistoissa ennen siirtymist\xc3\xa4\xc3\xa4n Stadiaan ja Sibeliusakatemiaan opettajaksi, jossa h\xc3\xa4n toimikin l\xc3\xa4hes 15 vuotta._NEWLINE_T\xc3\xa4ll\xc3\xa4 hetkell\xc3\xa4 Tenni toimii s\xc3\xa4velt\xc3\xa4j\xc3\xa4n\xc3\xa4, muusikkona sek\xc3\xa4 opettajana kehitt\xc3\xa4en erilaisia perinteisi\xc3\xa4 sek\xc3\xa4 s\xc3\xa4hk\xc3\xb6isi\xc3\xa4 oppimateriaaleja vapaan s\xc3\xa4estyksen alueella. H\xc3\xa4n on esitelm\xc3\xb6inyt ja kouluttanut pianisteja sek\xc3\xa4 s\xc3\xa4est\xc3\xa4ji\xc3\xa4 kotimaassa ja ulkomailla. H\xc3\xa4n harrastaa vanhoja elokuvateattereita oltuaan t\xc3\xb6iss\xc3\xa4 Finnkinolla 1989-2010 sek\xc3\xa4 n\xc3\xa4ytt\xc3\xa4\xc3\xa4 tilauksesta 35 mm elokuvia omalla projektorillaan. Lis\xc3\xa4ksi ekologinen el\xc3\xa4m\xc3\xa4ntapa ja  mm. aurinkos\xc3\xa4hk\xc3\xb6 on k\xc3\xa4yt\xc3\xb6ss\xc3\xa4.'